Talladors de verdura que et faran menjar de manera més sana i deliciosa! - Casa Rex\nJa s’acosta el bon temps, la caloreta i es un molt bon moment per cuidar-nos. Per aquest motiu, hem decidit fer una entrada al nostre blog sobre talladors de verdures i hortalisses, principalment, que també podràs utilitzar, en molts casos, amb la fruita.\nAquests talladors que us presentem son dels que més ens demanen i que ens han donat millor resultar, en algun cas a la pròpia cuina de casa, i d’altres alguns dels nostres clients de confiança ens ho comenten.\nEsperem sorprendre-us amb alguns talladors, donar-vos idees per menjar més verdures i hortalisses, e inclòs per presentar els vostres plats de maneres diferents, perquè els més petits, que solen ser els més exigents, també mengin la verdura sense rondinar. J\nTalladors en espiral\nAquest tipus de tallador s’ha posat molt de moda recentment i es una solució ideal per amagar una mica la verdura de manera deliciosa. Aquests talladors tallen en forma de tallarines diferents tipus de verdures i hortalisses, després es saltegen en wok, es fan al vapor,… i es poden emmascarar amb una mica de salsa de tomàquet o beixamel,…. i gratinar amb formatge, com faríem amb els clàssics plats de pasta. O simplement podeu col·locar les vostres tallarines vegetals per sobre d’amanides, o que les mateixes tallarines siguin l’amanida amb una bona vinagreta!\nRecomanem utilitzar aquest tipus de tallador sobretot amb carbassó, que es el que dóna millor resultat, fent tallarines bastant llargues. També els podeu utilitzar amb pastanaga, cogombre, …\nUs presentem diverses marques que ens han encantat:\nSpirogo Joseph Joseph\nAquesta versió és molt pràctica, simple i efectiva. La part més important d’aquests productes es la fulla de tallar, i aquesta realment es molt bona. El protector de dits evitarà que us feu mal, i el seu mànec es molt còmode per utilitzar en qualsevol moment. També ocupa molt poc, de manera que es pot guardar dins la majoria de calaixos.\nTallador espiral Oxo\nEl tallador en espiral de la marca americana Oxo, com en l’altre cas, també té una fulla de tall molt bona, i ofereixen dos versions, una amb el tallador més utilitzat, i l’altre amb un joc de 3 discs amb 3 tipus de tall, un de tallarines, una de tallarines més gruixudes i l’última per fer petites làmines. Versàtil, fàcil de netejar i també ocupa molt poc espai.\nLes mandolines son un tipus de tallador realment molt versàtil. Podeu utilitzar-les per fer rodanxes de tot tipus de verdures i hortalisses, podent-les utilitzar crues, fregir-les, cuinant-les al forn,… i donant una estètica increïbles.\nPer exemple, podem fer tranquil·lament una musaka amb albergínia, tomàquet,… o podem fer unes patates planes al estoig de vapor amb tonyina i formatge, o fer unes xips de moniato, o una amanida amb rodanxes de cogombre amb vinagre d’arròs i sèsam, o làmines de carbassó per fer rotllets farcits orientals,… Ja veieu que les possibilitats són infinites!\nMandolina Súper Còmode Oxo\nAquesta es una de les mandolines que venem amb més seguretat. Pràctica, senzilla d’utilitzar, fàcil de netejar, i amb una fulla de tall de primera qualitat. Només movent una petita pestanyeta podràs seleccionar el gruix de les rodanxes o si volem fer tires. Amb protector de dits, base antilliscant i potes plegables. Tot en un sol utensili! Oxo disposa de dues mandolines més, una de format reduït amb mànec, una mica més senzilla però de primera qualitat, i una altre d’alta gamma per als més cuinetes.\nSi busqueu una versió més reduïda però d’alta qualitat la mandolina de Joseph Joseph es una opció perfecte. Disposa de 3 tipus de gruix de tall, que podràs canviar gracies a una petita pestanyeta, un protector de dits que et permet pinçar verdures o hortalisses més grans o més petites, agafant-les a la perfecció. Una solució perfecte, amb una fulla de tall de primera qualitat i ocupant el mínim espai.\nMandolina ondulada KuhnRikon\nSi el que busqueu es un acabat súper cruixent i un aspecte diferent, aquesta mandolina us encantarà. Els seus talls són ondulats, aconseguint més superfície cruixent. Ideal per fer les clàssiques patates fregides ondulades. També podeu utilitzar per fer rodanxes ondulades de pastanaga, carbassó,… per decorar o fer amanides.\nAquest tallador es una de les novetats de l’any passat. Es ideal per fer làmines de verdures, més llargues que amb les mandolines convencionals, per fer lasanyes sense les làmines de pasta, rotllets vegetals,… ideal per totes aquelles persona amb algun tipus d’intolerància al gluten o ou.\nAltres talladors i idees diferents\nAquí inclourem altres productes que segur que us donaran moltes idees per fer i presentar plats diferents, i moltes vegades, súper simples de fer.\nPicadora verdures RotoMax Metaltex\nAquesta picadora manual es un clàssic, i per més que passi el temps, ens el continuen demanant. Consisteix en un recipient, unes ganivetes i una tapa amb el sistema de rotació amb corda, que et permet trinxar tot tipus d’aliments, i al ser manual, pots controlar el nivell de picat que vols. Per exemple, picant només una mica el tomàquet, col·locant-lo sobre una torrada de pa de pagès, i afegint un oli boníssim, orenga i sal, aconseguirem una Bruscheta increïble. Si piquem més el tomàquet i el fregim, aconseguirem una deliciosa salsa de tomàquet amb textura més artesana o rústica. Podem picar i aconseguir diferents textures amb pa sec, o per fer salses amb herbes,… Realment un clàssic vigent.\nUn constant que ens venen a demanar a la botiga és: Com puc fer petits cubs de verdures o patates? Teniu alguna cosa? La resposta es: Clar que si!\nEl tallador Alligator es una de les poques opcions, un xic més automàtiques, i que funciona per fer cubs. Ideal per fer samfaina en un tres i no res. Les seves fulles de tall estan súper afilades, de manera que aneu amb molt de compte! Gracies això poden tallar patates, pastanagues, carbassó, pebrot, albergínia, cogombre, carbassa, moniato, ceba,… i al tallar de dalt a baix, fins i tot la gravetat ens ajuda! Si fem dos talls a cada peça en sentits diferents aconseguirem els cubs, si la peça es més gruixuda, com la patata, si només tallem un sol cop, aconseguirem unes patates allargades perfectes en un moment!\nTallador Hasselback Lékué\nAquest tallador es ideal per fer un sopar ràpid i deliciós a base de patata, moniato, poma, albergínia,… omplint els forats amb tomàquet, formatge, pernil, sobrassada, salmó,… o el que més us agradi. Senzill, deliciós i segur que molt més sa que una pizza congelada!\nTallador ondulat manual Ibili\nAquest tipus de tallador es l’equivalent a la mandolina ondulada de Kuhn Rikon que hem comentat abans. Si creieu que no la utilitzareu tant com per triar la mandolina, aquesta es una bona opció. Als nens de casa segur que els hi encanta. Podreu realitzar el mateix que amb la mandolina, però no tindreu el gruix homogeni en tots els talls, i potser tardeu un xic més, però els resultats s’ho mereixen.\nRallador, laminador i espiralitzador Oxo\nPer si no us decidiu i totes les opcions us encanten, aquesta caixa de talladors 4 en 1 de Oxo segur que us satisfarà. I al millor preu! Trobareu 2 ratlladors, un amb forat més gruixut i un altre amb el forat més prim, un laminador per fer rondanxes (equivalent a la mandolina) i un tallador en espiral per fer tallarines. Tot això comprimit en una caixa per guardar els talladors o els aliments tallats. Aquest conjunt es molt versàtil!\nSet buidadors verdures Betty Bossi\nAmb aquest set de buidadors de verdures podràs fer uns aperitius o plats vegeterians de verdures o hortalisses farcides d’arròs, pastes de verdures amb tonyina o quinoa aromatitzada,… deliciós!\nSet de peladors Oxo\nUn pelador de patates de tota la vida segur que l’utilitzes a la teva cuina. El pelador d’Oxo es de primera qualitat i súper còmode d’utilitzar. Si això hi sumes un altre pelador especial per pells fines i un pelador que també fa tires? Què et sembla? Són molt versàtils. El pelador de pells fines es ideal per pelar tomàquets sense necessitat d’escaldar-los, albergínia, préssecs,.. sense problemes. I el pelador que fa tires? Ideal per amanides o patates fregides de moniato fines. Increibles!\nEsperem haver-vos donat moltes idees i que us sigui més fàcil menjar més verdures i hortalisses de manera més deliciosa o amb presentacions increïbles.


APROXIMACIÓ A LA DIVERSITAT DE MICROORGANISMES | premisrecerca.uvic.cat\nAPROXIMACIÓ A LA DIVERSITAT DE MICROORGANISMES\nAutor: Eric Alegret Olivé\nPremi: 1r premi\nEl projecte presentat té com a objectiu aproximar-se a l’àmbit de la Microbiologia, per a molts desconegut i inèdit. Per fer-ho, s’ha treballat amb mostres fecals de conill salvatge amb la finalitat d’analitzar la seva composició biològica.\nEl TdR en qüestió conté una 1ª fase documentativa on es tracten temes diversos (història d’aquesta ciència, característiques de la microbiota intestinal,...) i una 2ª fase pràctica que abasta des del cultiu en plaques fins a les anàlisis filogenètiques, tot passant per l’amplificació i seqüenciació del DNA.\nEls resultats seran útils en l’argumentació de la hipòtesi plantejada: es fa un recorregut fotogràfic, molecular i taxonòmic de les mostres. Finalitzat l’estudi, la gran conclusió a què s’arriba és que l’anàlisi molecular proporciona una resolució més acurada dels gèneres cultivats (per manca de discriminació a les metodologies tradicionals).


Actualment totes les factures a l’Administració són digitals, reduint despeses i el termini de pagament. 20 anys millorant la vida de les empreses – Consorci AOC\nL’Administració Oberta de Catalunya (AOC) treballa des de 2002 per facilitar la vida de les persones i les empreses en les seves relacions amb l’administració. Els serveis comuns d’administració digital que ofereix l’AOC al conjunt de les administracions catalanes han anat creixent en nombre però també en qualitat i han propiciat que, avui dia, sigui molt fàcil fer tràmits per internet, sense haver-se de desplaçar, a qualsevol hora i des de qualsevol lloc.\nPel que fa a les empreses, la introducció de la factura electrònica l’any 2009 i el posterior impuls que li va donar la llei 25/2013, de 27 de desembre, d’impuls de la factura electrònica i creació del registre comptable de factures al Sector Públic, ha estat cabdal en el procés de transformació digital.\nA dia d’avui ja no s’imprimeixen les factures, es poden presentar durant les 24 hores del dia els 365 dies de l’any, es pot fer el seguiment de l’estat en tot moment i es redueixen els errors que originava la gestió en paper, fent que el procés de facturació sigui molt més eficient i segur.\nLes factures d’en Rodolf i la Clara\nEl Rodolf i la Clara són un bon exemple de la transformació digital que ha implicat la factura electrònica. Tot dos tenen una ferreteria a VilAOC de Baix i a VilAOC de Dalt respectivament. Ambdós han guanyat una licitació al seu ajuntament i, per cobrar, han de presentar la factura pels serveis prestats. Qui creus que se’n sortirà de manera àgil, eficient i segura?\nA VilaAOC de Baix, el Rodolf ha de presentar les factures en paper i esperar que el departament de contractació realitzi les gestions manualment fins a ordenar el pagament.\nEn canvi, a VilAOC de Dalt, la Carla tramita les factures amb els ulls tancats. De manera àgil, còmoda i digital, estalvia temps, despeses i maldecaps.\nCada any, l’AOC gestiona 4 milions de factures electròniques de 80.000 empreses. Això representa un estalvi anual de més de 178M € al conjunt de la societat.


Falcons urbans a Madrid – Samarucdigital\nArticles 29 June, 2017\nDes de finals dels anys 80 del segle passat a la ciutat de Madrid es van començar a vore falcons pelegrins. Al principi un rondava les famoses torres KIO del centre de la ciutat, i posteriorment va arribar un altre, es va formar una parella. Des de llavors fins al 2017 han passat més de 30 anys, i a poc a poc, els falcons han anat colonitzant, de manera natural la ciutat.\nFoto: José Miguel de Cruz\nCarlos Ponce i Arantza Leal\nActualment tenim a Madrid almenys 8 parelles reproductores i en grans nuclis urbans propers (Fuenlabrada, Leganés i Alcalá d’Henares) 3 parelles més. El 2008, SEO / BirdLife va dur a terme el cens nacional de falcó pelegrí. En aquell moment, a la Comunitat de Madrid es van revisar 98 territoris coneguts i es va estimar una població de només 28 parelles. En aquest moment la població es repartia en dos grans nuclis, el denominat de la “Serra” (serra de Guadarrama) i “Campiña” (corresponent als tallats fluvials dels rius Henares, Jarama, Tajuña i Tajo. La població del nucli urbà es restringia a 4 parelles (Del Moral, JC. 2009).\nCada any aquests falcons aconsegueixen tirar endavant més de 20 pollastres, que són un gran enfortiment per a la població de la comunitat de Madrid, que es troba catalogada com a Vulnerable. Malgrat això, i tot i ser obligatori per llei, l’espècie no compta amb pla de gestió ni recuperació.\nCaracterístiques dels falcons urbans\nFoto: Enrique García. Falcó pelegrí femella.\nEls falcons pelegrins urbans utilitzen la ciutat com qualsevol hàbitat natural. Els edificis elevats són els seus tallats i els jardins seus rebosts. En els edificis elevats a més troben jardineres on assentar els seus nius en època reproductora. És a dir, troben resoltes les seues necessitats igual que a la natura.\nA la Comunitat de Madrid en les zones urbanes trobem nius des d’un pis 9º, fins a un pis 24. Però en tots ells trobem alguna cosa en comú, tenen unes grans vistes de les zones circumdants, el que els permet controlar tot el que passa al voltant. Utilitzen per criar jardineres de pisos que no solen estar ocupats, o que tenen poc moviment. A Madrid i altres ciutats hi ha bastants pisos amb aquestes característiques pel que no solen trobar problemes per a criar.\nAmb el seguiment que des de SEO / BirdLife portem realitzant de forma sistemàtica des de fa més d’un lustre, hem comprovat que els falcons són molt fidels als edificis que escullen, poden canviar de pis si tenen molèsties, però no d’edifici.\nEl seguiment que es realitza és només en època reproductora: localitzant els nius, comprovant que no tenen molèsties, comprovant les postes, moments d’eclosió i finalment anellament dels polls per identificar-los de per vida.\nSi es localitza una parella en una zona i es comprova que en el lloc pot tenir molèsties o fins i tot pot arribar a perdre la posta o els polls, se li col·loquen caixes niu en un lloc idoni de la zona en què la parella puga criar sense les molèsties prèvies. Actualment totes les caixes situades per SEO / BirdLife han estat ocupades, sinó el primer any si el segon. Només es col·loquen caixes en llocs on es comprova que hi ha parelles.\nUn colp localitzats els nius es fan visites (des de l’exterior) a la zona per comprovar si hi ha còpules, quan comença la incubació i quan eclosionen els polls.\nAnillament de juvenil abans d’alliberament. Carlos Ponce\nEntre els 15 i 20 dies de vida, els pollets de falcó aquests anellats tant amb anella metàl·lica oficial com amb anella de lectura a distància. A Espanya el falcó pelegrí es marca amb anella groga i dígits negres, segons coordinació nacional i internacional, així s’eviten possibles errors en la identificació, ja que moltes d’aquestes aus s’identificaran des de la distància gràcies a aquest marcatge especial.\nS’aprofita el moment de l’anellament per a la revisió veterinària (actualment la realitzen els veterinaris de Brinzal) i la presa de dades. Els falcons pelegrins, per la seua dieta especialitzada en aus, s’alimenten de bastants coloms que els poden transmetre una malaltia anomenada tricomoniasi que pot arribar a produir la mort de l’animal per ofegament, en produir-se una mena de plaques que acaben tancant el conducte respiratori. En anellar els pollastres es comprova si estan afectats o no per aquesta malaltia, la qual cosa suposa un avantatge perquè puguen arribar a volar sense sucumbir abans per la malaltia.\nGràcies a l’anellament identifiquem a tots els individus de per vida, i així és com hem comprovat que exemplars nascuts a la ciutat de Madrid tornen a criar al cap d’un parell d’anys a la ciutat o a altres ciutats properes, com Leganés (la femella actual va néixer a la ciutat de Madrid) o Fuenlabrada.\nA més l’anellament ens permet comprovar els moviments que realitzen les aus en els seus primers moments i posteriorment, i gràcies a això podem tenir una informació interessant sobre les zones de dispersió dels individus.\nLamentablement també ens ha permès identificar individus que han estat abatuts durant la temporada de caça, sent denunciats per SEO / BirdLife sempre que s’ha identificat el vedat en què s’ha produït aquest acte il·legal.\nCol·laboradors i divulgació\nFoto: Juan Alonso Villalobos\nAquest seguiment, que es porta a terme sense cap suport econòmic i en la major part de forma voluntària, ja que es realitza en el temps lliure; té lloc gràcies a la col·laboració de nombrosos ciutadans que ajuden en tot el possible a la xarxa que hem establert per al seguiment de les aus.\nA cada parella tenim una o dues persones que són la nostra referència per saber amb fiabilitat què passa cada any amb aquests individus. Sense ells, i després de molts anys de relacions s’ha establert una amistat i una col·laboració de plena confiança mútua.\nA més intentem fer molta divulgació de la feina que fem, ja que considerem important el donar a conèixer aquest gran valor que dóna a les ciutats el allotjar, de forma natural, a aquesta espècie tan singular i admirada. La divulgació ens permet a més aconseguir major nombre de col·laboradors, donar amb possibles noves parelles i que ens siga més senzill tot el procés de seguiment, etc. Cal tenir en compte que en moltes ocasions, hem d’entrar en domicilis privats per fer el seguiment i marcatge i en un primer moment pot suposar una cosa estranya.\nComptem a més amb la col·laboració de la comunitat de Madrid, que ens facilita els permisos d’anellament, marcatge i presa de mostres. A més en els darrers anys ens permeten realitzar el marcatge dels juvenils que en els seus primers vols cauen al carrer i són recollits per la policia o ciutadans. Una vegada comprovat el seu estat de salut, els tornem marcats (si no ho estaven ja) en les rodalies dels seus nius.\nEl cos d’agents forestals també col·labora i són part important del seguiment, ja que realitzen part dels treballs en alçada que es realitzen, tant de col·locació de caixes, com d’accés a nius i recollida de mostres biològiques (com ous no eclosionats).\nD’altra banda el grup d’anellament Guefilos ens proporciona gratuïtament les caixes niu i tot el material per a la seva col·locació, i finalment Brinzal realitza les preses de mostres dels pollastres i comprovació de l’estat de salut.\nSense tots ells, aquest seguiment no seria ni tan senzill (és un dir) ni tan interessant.\nDel Moral, J.C. 2009. El halcón peregrino en Madrid. En J.C. del Moral (ED.): El halcón peregrino en España. Población reproductora en 2008 y método de censo, pp. 137. SEO/BirdLife. Madrid\nRelated ItemsActualitatArantza LealCarlos PonceCàtedra obertafalcó pelegríhalcón peregrinoMadridMedi AmbientMedio AmbienteParaula de SamarucSEO-Birdilfe


Arriba una nova edició del Rally Costa Daurada Legend a Reus | La Guia De Reus\nInici Actualitat Arriba una nova edició del Rally Costa Daurada Legend a Reus\nArriba una nova edició del Rally Costa Daurada Legend a Reus\nEl Rally Costa Daurada Legend Reus celebra divendres 8 de novembre i dissabte 9 de novembre la seva cinquena edició i ho fa amb la vista posada en la que ja s’ha convertit en la seva consolidació, tant en l’àmbit nacional com en l’internacional. Durant dues jornades, Reus tornarà a ser el centre del món de l’esport del motor a les comarques tarragonines poques setmanes després d’haver-se disputat la cursa puntuable per al campionat del món de ral·lis WRC, a més a més, pràcticament per les mateixes carreteres. La nova edició del Rally s’ha presentat aquest dimecres al matí en una roda de premsa encapçalada per l’Alcalde de la ciutat, Carles Pellicer; la regidora de Projecció de Ciutat, Montserrat Caelles; Josep Masdeu, vicepresident de la Federació Catalana d’Automobilisme; Jaume Miret, president de l’Escuderia Baix Camp, i Maite Forján, gerent de la Fira Centre Comercial.\nDesprés del tancament de les inscripcions, el llistat d’equips participants a’costa per primera vegada al centenar de vehicles, amb 94 equips. La cita d’enguany destaca també per ser la més valuosa des d’un punt de vista històric. De fet, a més de comptar amb diversos equips que disputen la categoria d’exhibició Mític Stars (no competitiva) amb vehicles amb un passat de competició pura, cal destacar la presència de diverses formacions internacionals en les categories de Regularitat que ompliran de records als apassionats dels ral·lis dels anys 70, 80 i principis dels 90.\nL’Escuderia Baix Camp és l’encarregada d’organitzar i coordinar la prova, que compta amb el suport i el patrocini de l’Ajuntament de Reus i de l’Agència Reus Promoció, així com diverses empreses de la zona encapçalades per La Fira Centre Comercial.\nL’edició d’enguany mantindrà l’epicentre esportiu a la plaça de la Llibertat, que ja l’any passat es va estrenar com a parc tancat i com a punt de sortida i d’arribada dels participants. El gran atractiu del Rally Costa Daurada Legend Reus és que reuneix cotxes habitualment molt difícis de veure en competició.\nEn total es convoquen quatre categories:\nLes principals novetats pel que fa al recorregut seran un inèdit i espectacular tram en bucle al Molar (Priorat), en el qual els espectadors podran gaudir dels metres inicials i dels finals sense canviar d’ubicació, així com dos nous trams que fins ara mai s’havien utilitzat en aquesta cita.\nLa prova està programada a doble jornada, amb 14 especials en carretera tancada. Les primeres quatre es disputaran en horari de tarda/nit el divendres 8 de novembre, mentre que les altres deu especials es correran íntegrament el dissabte 9 de novembre, totes amb llum de dia i amb reagrupament a Falset. En total s’han programat més de 140 quilòmetres cronometrats en un recorregut total de més de 480 quilòmetres.\nEl Rally Costa Daurada Legend Reus és una de les proves més esperades del calendari i destaca per la seva vocació i projecció internacional.\nEntre els seus principals al·licients hi figura el fet de compartir alguns dels mítics trams mundialistes, a més d’aportar a la zona tot l’ambient de la creixent afició als automòbils clàssics esportius, una modalitat esportiva amb una forta personalitat pròpia destinada a gent apassionada de proves automobilístiques de prestigi en les quals evolucionar amb vehicles que formen part de la història de l’automobilisme de competició.\nEl Rally Costa Daurada Legend compta amb la col·laboració de la Fira Centre Comercial i de l’Agència Reus Promoció, que ofereix visites i promocions a tots els participants del rally i perquè coneguin els atractius turístics de la ciutat i la polsera VisitReus.\nArticle anterior“Adolescència i addicions des d’una mirada de gènere”, nova proposta de la “Prestatgeria Psicoactiva”\nArticle següentL’EXPOSICIÓ XXV BIENNAL INTERNACIONAL DE FOTOGRAFIA DE L’ESPORT FOTOSPORT 2018 ARRIBA DEMÀ DIVENDRES A LA TORRE VELLA DE SALOU


Dona Secret - Gastronomia - DATA | 100% Arquitectura\nDona Secret – Gastronomia\nESPAIS D’EXPERIÈNCIES GASTRONÒMIQUES\nLa meticulositat i els sabors d’una bona cuina mai no estaran complets sense un espai harmoniós, que estigui en consonància amb l’essència del local i amb la identitat gastronòmica del xef. Data Arquitectura, és un despatx consolidat al nostre país i, a més de configurar exitosament tota mena d’espais, té experiència en el disseny d’espais gastronòmics.\nuan parlem d’alta cuina, no només ens referim als àpats deliciosos o selectes ampolles de vi que delecten el nostre paladar, sinó també als estímuls que ens fan aflorar les millors sensacions. Gaudir d’un dinar o un sopar en un espai que respecti l’equilibri entre textures, colors, formes, llums i ombres és, sens dubte, quelcom que eleva l’experiència del menjar.\nData Arquitectura, és conscient d’això i, partint d’aquesta premissa, els seus professionals especialitzats són capaços de dissenyar, acuradament, un lloc que cobreixi les necessitats dels locals destinats a la restauració, on prevalgui l’estètica sense suprimir la funcionalitat. Una prova tangible del rigorós treball de disseny de Data Arquitectura és apreciable a l’hotel Les Closes, al bell mig de l’eix comercial d’Escaldes-Engordany, que destaca, no només per la seva bellesa, sinó també pels seus acabats de qualitat. La lluminositat dels finestrals i l’ús de vegetació n’aporten un toc discret i sobri durant el dia, mentre que, durant la nit, els llums i les ombres li donen vida a un edifici imponent per la seva naturalesa.\nLa col·laboració amb diversos professionals d’àmbits complementaris de l’arquitectura els va fer arribar al continent asiàtic, on van dissenyar la Tohoku Standard Market Shop, un mercat de productes artesans al Japó. Aquest tipus de relació és un dels secrets de l’èxit d’aquesta firma, que va comptar amb el suport de Keiji Ashizawa Design per confeccionar el mobiliari d’un altre projecte a Puigcerdà. En aquest cas, el despatx andorrà va redissenyar el Cafè Nordest, amb la fusta i el ferro com a materials centrals, on van combinar diferents alçades i cadires per crear ambients diversos. Actualment, Cafè Nordest ha començat a ser una referència local des de la seva obertura.\nA la capital, el restaurant Plan B destaca, tant per la seva proximitat amb el Pont de París, com per la seva edificació desafiant, construït en una parcel·la de 45 metres quadrats. Data Arquitectura, va crear un concepte espectacular, que resulta acollidor i enlluernant, tant pels detalls de la seva terrassa, com per les immillorables vistes des de la seva coberta superior, tot un encert urbnaístic.\nInteriorisme | Restauració\nPRINCIPAT D'ANDORRA I PUIGCERDÀ


Habitatge i seguretat enfronten els candidats a l’alcaldia de Barcelona al debat de SER Catalunya | Catalunya | EL PAÍS Catalunya\nColau insisteix fins a quatre vegades a oferir un pacte de govern al candidat d'ERC, Ernest Maragall\nBarcelona 2 MAI 2019 - 12:37\tCEST\nHabitatge i seguretat es perfilen com els dos grans temes que centraran la campanya electoral de les municipals a Barcelona. Les dues qüestions han protagonitzat el debat entre els set candidats a l'alcaldia de Barcelona que s'ha fet aquest dijous al programa Aquí, amb Josep Cuní de Ràdio Barcelona. Un diàleg en què el resultat electoral de diumenge i el procés també han tingut protagonisme i en el qual l'alcaldessa, Ada Colau, continua apel·lant a un pacte estable amb els partits d'esquerres perquè, segons sosté, "quan les esquerres es posen d'acord fan grans coses". L'alcaldessa no ha pogut ser més explícita a l'hora de convidar el candidat d'ERC, Ernest Maragall, a governar conjuntament: l'hi ha ofert fins a quatre vegades. Maragall obre la porta a aquesta aliança, però recorda que el seu objectiu és un govern "progressista i republicà".\nEspecialment agressius amb Colau s'han mostrat els candidats del PDeCAT, Elsa Artadi, i del PSC, Jaume Collboni. Maragall ha tingut un to més conciliador i ha demanat mirar al futur. Els alcaldables de Ciutadans i el PP, Manuel Valls i Josep Bou, respectivament, han focalitzat les seves intervencions en la seguretat. I l'alcaldable de la CUP, Anna Saliente, ha assegurat que el problema que hi ha al darrere dels reptes de Barcelona és el model de ciutat.\nEn l'arena política, a Colau li està passant factura el seu passat com a activista pel dret a l'habitatge: igual que va ser el seu gran atractiu per arribar a l'alcaldia, quatre anys després la crisi del lloguer que viu la ciutat provoca un bombardeig unànime de crítiques per part de l'oposició. Els seus rivals li han tornat a retreure que hi continuï havent desnonaments, que el parc públic de lloguer sigui pírric o que els preus es disparin mentre les famílies cada vegada dediquen més percentatge dels ingressos a pagar l'habitatge.\nColau i Valls, tensió al telefèric\nColau ha respost reiterant els arguments amb els quals fa mesos que intenta defensar-se. D'una banda, assegurant que "ningú" com el seu Govern ha actuat per promoure, comprar i captar pisos per destinar-los al lloguer. I de l'altra, recordant que el PP i el PDeCAT van aprovar el desnonament exprés, que el PSOE no va regular la limitació de l'augment del lloguer, o que la Generalitat no aporta la part que li toca a la borsa de pisos d'emergències o al Consorci d'Habitatge.\nEls seus oponents han estat implacables i, excepte Saliente, que ha reconegut "l'esforç fet", li han arribat a dir que les xifres que presenta no són certes, alhora que han assegurat que ells sí que podrien fer milers de pisos. "Va prometre 8.000 pisos, això és vella política. Ens ve amb xifres que no són certes", ha assegurat el candidat del PSC, Jaume Collboni. Artadi, per la seva banda, ha acusat Colau de no donar suport al decret de mesures urgents de la Generalitat "perquè estem en campanya", mentre que l'alcaldessa ha assenyalat que el text "liberalitzava l'habitatge públic". Maragall s'ha mostrat partidari de regular els increments del lloguer. En les propostes, Bou ha estat l'únic que s'ha referit a la possibilitat de reconvertir en habitatges "13.000 locals comercials que són buits".\nEn les seves intervencions inicials, els alcaldables ja han donat pistes de quins seran els seus arguments durant la campanya que arrencarà d'aquí a una setmana. La número dos de la llista del PDeCAT, que encapçala Joaquim Forn, Elsa Artadi, ha afirmat que Colau "s'ha dedicat a crear problemes on no n'hi havia". Valls ha subratllat el concepte de "ciutat segura, perquè sense seguretat no hi ha llibertat". Maragall, en un to més propositiu que de crítica, ha parlat d'una "Barcelona capital dels drets civils". Collboni ha donat molt de protagonisme al procés, "que ho ha tapat tot", i ha acusat l'alcaldessa d'"exercir de crossa dels independentistes". Al seu torn, Bou ha assegurat que la recepta "que ho cura tot és el creixement econòmic". I Saliente ha promès "capgirar un model de ciutat que s'ha fet d'esquena a la gent".\nDurant el debat, un altre focus de disputa ha estat el salari de ciutat, la proposta que s'atribueixen diversos partits. El PDeCAT assegura que a finals del darrer mandat va deixar enllestit un acord amb patronals i sindicats perquè s'apliqués un salari de ciutat de mil euros. El PSC promet ara apujar-lo a 1.200 euros i recorda que des del Govern espanyol han augmentat el salari mínim. I Colau s'atribueix haver forçat aquesta pujada des de les files dels comuns i Podem al Congrés.\nEspecialment dur ha estat també el diàleg entre Colau i Artadi. L'alcaldessa ha subratllat que el llegat de l'alcalde Xavier Trias van ser les obres de reurbanització de la Diagonal, el passeig de Gràcia i el Port Vell, mentre que, segons ha dit, va oblidar les inversions als barris. A més, ha retret a la Generalitat el deute amb les escoles bressol municipals. "Si parlem d'incompliments no acabem mai", ha etzibat a la candidata del PDeCAT. A Collboni l'alcaldessa li ha retret que no aclareixi si descarta o no pactar amb Ciutadans.


02/03/2015 Joana Gorina\nDurant els darrers anys han aparegut publicacions (periòdics en paper, i en digital) que s’identifiquen com a agitadores del moviment contestatari actual, difusores de la massa crítica o bé franctiradores de la investigació que destapa les vergonyes del règim actual.\nNo entraré a valorar les febleses i els encerts d’aquestes experiències, que segueixo de molt a prop, i que moltes persones llegim amb satisfacció o amb ull crític. Però sí el “paper polític” que hi juguen mitjançant el seu treball i difusió d’ideologia.\nAquests experiències, que acumulen anys de treball col·lectiu o de recent creació, parteixen d’un supòsit que trenca amb les dinàmiques militants de les dècades anteriors: per fer aquest bon periodisme (informació, reflexió, etc.) cal professionalitzar-se. Així, moltes d’aquestes iniciatives s’han consolidat com alternatives a la informació regulada pel poder. I també s’han afermat en una opció cooperativa com a forma de guanyar-se la vida.\nAlguns d’aquests mitjans han difós uns missatges repetits com:\n“Està bé que els mitjans tinguin publicitat (...) No hi renunciem, al contrari. El bon periodisme val diners”, “Periodisme compromès i autogestionat en català”, “Dóna suport al periodisme d'investigació. Fes-te subscriptor (...) i accedeix a reports en exclusiva”, "El periodisme local és periodisme de trinxera", etc. Acompanyats de definicions com “periodisme reposat”, “anàlisi crítica” o “periodisme transformador.”\nEl problema que he percebut en aquest fenomen -que ja dic, fa córrer l’aire lliure entre el monopoli de la informació- és la confusió que genera entre la idea de “militància que fa periodisme” o la de “periodistes que fan política”; i en relació amb això, la contradicció que presenta quant a la divisió del treball, tal com passa amb el coneixement, la ciència, la política, etc.\nPer una altra banda m’inquieta presenciar un panorama polític convuls com l’actual en què els objectes d’interès, les prioritats, la immediatesa mediàtica “alternativa” vénen marcats pels professionals d’aquest model periodístic i no per decisions polítiques col·lectives, les diguem-ne decisions col·lectives de tota la vida.\nNo posaré cap exemple concret; però podríem parlar de les incomptables mobilitzacions de l’anomenat independentisme transversal arreu del territori. I aleshores cal preguntar-se com un periodisme veraç, democràtic i crític pot deixar de vegades en un segon terme, o obviar, uns fets de tanta rellevància social.\nDesconec si algú altre més hi ha pensat, però em fa la impressió que s’ha produït un desplaçament dels tradicionals agitadors polítics (que escrivien, reflexionaven o feien intervencions orals, o feien de tot) a favor de la figura dels periodistes professionalitzats que branden l’esperit crític, la immediatesa i les dades ocultes per als profans.\nAlguna cosa hi té a veure la situació d’inestabilitat i atur per als professionals de la informació, sobre els quals plana una amenaça en forma de conveni de misèria, i la substitució gradual del seu treball per becaris precaritzats. Una situació amb moltes coses en comú amb al panorama que va descriure Huertas Claveria a El Plat de llenties : periodisme i transició a Catalunya (1975- 1985), quan els canvis tecnològics i socials va enviar a l’atur centenars de periodistes.\nTothom té dret a cercar una millora professional, de reconeixement i de qualitat de vida. En cap cas dirigeixo el contingut d’aquest article cap aquí ni cap a ningú. Però potser és hora de posar negre sobre blanc i que algú adverteixi que per tenir un peu en cada illa cal fer-ho amb molt de compte, perquè els mars amb el temps es desplacen, i un hom s’acaba subjectant allà on pot.\nRebentar el procés independentista des de dintre\nEl sorprenent desencant de la burgesia


Tecnologia i gastronomia, principals novetats d'una ExpoBages-Ascensió que potencia la seva part més professional - Expobages\nLlistat expositors edició 2019\nCanvis al calendari firal de Catalunya\nExpoBages 2020 no es farà en la data prevista però s'estudia poder-la celebrar més endavant\nAnna Santasusana guanya el concurs d'ExpoBages a Instagram i s'emporta una panera valorada en més de 400 euros\nL'ExpoBages clou l'edició més tecnològica amb molts visitants i animació\nL'ExpoBages amb més novetats dels darrers anys s'obre parlant de digitalització i indústria 4.0\nLes jornades professionals donen demà el tret de sortida a la 39ena ExpoBages\nTecnologia i gastronomia, principals novetats d'una ExpoBages-Ascensió que potencia la seva part més professional\nL'ExpoBages tindrà un apartat professional amb jornades sobre turisme i indústria 4.0 i un networking per als expositors\nLa gastronomia recupera un paper protagonista a l'ExpoBages 2019\nQuè és per a tu l'ExpoBages?\nFrank Margenat d'Oller del Mas rebrà el Pollet d'Or de l'ExpoBages per la seva aposta per impulsar el turisme al territori\nPersones d'àmbits molt diversos uneixen forces per fer de l'ExpoBages una gran festa ciutadana\nExpoBages ja té ple el 80% de l'espai disponible\nSant Joan de Vilatorrada, municipi convidat a la propera edició d'ExpoBages\nEl blog de l'Expo\nL'Expo per a foodies, tot el que no et pots perdre\n5 activitats amb nens per fer a l'ExpoBages\nPrepara't per l'ExpoBages més tecnològica!\nLes propostes culturals imprescindibles de l'ExpoBages\nTecnologia i gastronomia, principals novetats d'una ExpoBages-Ascensió que potencia la seva part més professional >\nLa tecnologia i la gastronomia seran les principals novetats de l’ExpoBages-Ascensió 2019, que se celebrarà a Manresa del 17 al 19 de maig ocupant els principals carrers del centre de la ciutat. En el setè any des que es va traslladar del Palau Firal fins al centre de Manresa, s’han incorporat al programa de la fira noves propostes com l’Espai 4.0, una carpa on es donaran a conèixer novetats tecnològiques com els drons, la impressió 3D o els patinets elèctrics, i el Gastrosalut, un certamen dedicat a l’alimentació saludable. L’objectiu és oferir nous continguts que engresquin al públic més jove i interessat en les últimes tendències.\nEnguany, la fira també potencia la seva vessant professional, amb dues jornades divendres al matí en què es reuniran professionals del sector turístic del territori, convocats per Bages Impuls i Bages Turisme, i del sector industrial, en una sessió organitzada pel programa Ocupació al Bages Industrial. Divendres a la tarda s’ha programat una sessió de networking per als expositors, amb l’objectiu que es coneguin entre ells i puguin explorar possibilitats de col·laboració i de negoci.\nEn aquesta edicio, ExpoBages-Ascensió comptarà amb 150 expositors i prop d’una setantena d’actes al carrer. Una extensa agenda d’activitats que faran que Manresa torni a viure un gran cap de setmana festiu i comercial. La fira tindrà com a eix central el Passeig Pere III i els carrers propers com Guimerà, Muralla del Carme i plaça Sant Domènec. D’altra banda, es revalida l’aposta pel Centre Històric amb activitats a la plana de l’Om i la plaça Major i la implicació dels comerciants del barri.\nEn la roda de premsa de presentació, el tinent d’alcalde i president del comitè executiu de la Fundació Turisme i Fires de Manresa, Joan Calmet, ha posat de manifest la “voluntat de continuïtat i canvi de la Fira ExpoBages per donar-li garanties de futur”. La presidenta de la UBIC, Tània Infante, ha explicat que “les propostes de l’ExpoBages es complementen a la perfecció amb l’experiència de comprar al comerç de la ciutat”. Llorenç Juanola, coordinador de la comissió organitzadora, ha dit que la fira arriba amb “energies renovades, impulsada per gent jove i dinàmica”, i ha destacat les novetats en tecnologia i alimentació saludable.\nPere Casals, president de la Cambra de Comerç de Manresa i vicepresident del comitè executiu de la Fundació Turisme i Fires de Manresa ha afirmat que “la tornada al centre va ser per fer la fira més gran”. Finalment, l’alcalde de Manresa Valentí Junyent ha introduït la participació de Sant Joan de Vilatorrada com a municipi convidat, afirmant que “l’ExpoBages és l’aparador de la ciutat i de la comarca”. Gil Ariso, alcalde de Sant Joan, ha agraït la distinció i ha dit que “ExpoBages és un gran aparador i l’hem d’aprofitar. Sant Joan s’ha fet gran, està de moda”.\nIndústria 4.0 a l’acte inaugural\nLes innovacions tecnològiques seran també les protagonistes de l’acte inaugural de la fira, que tindrà lloc el dissabte a les 11 del matí a l’institut Lluís de Peguera. Durant l’acte, hi haurà una ponència de Xavier Pi Palomés, director del màster en Indústria 4.0 a la Universitat Politècnica de Catalunya, i es lliurarà el premi Pollet d’Or a Frank Margenat, propietari i gerent del celler Oller del Mas, per la seva aposta per fer del territori una destinació turística sostenible i de qualitat. L’acte inaugural té confirmada l’assistència de la directora general de Comerç de la Generalitat, Muntsa Vilalta.\nSant Joan de Vilatorrada, municipi convidat\nAmb la voluntat de potenciar el seu paper comarcal, l’ExpoBages-Ascensió torna a donar protagonisme a una població de la comarca. Sant Joan de Vilatorrada, municipi convidat d’enguany, portarà a la fira mostres de les seves principals festes i tradicions com la fira Embarrats, amb actuacions teatrals a l’estand durant tot el cap de setmana, o la festa major infantil, amb un espectacle de foc, música en directe i bestiari que es farà el dissabte al vespre a la plaça Europa. Durant els dies de fira també es podrà visitar a la sala la Plana de l’Om l’exposició “Sant Joan de Vilatorrada i Sant Martí de Torroella, 1000 anys d'essència al Pla de Bages”.\nExpoBages-Ascensió 2019: les principals novetats\nEspai 4.0. El pati del Casino acollirà una gran carpa tecnològica on es podrà aprendre a fer volar drons, provar patinets elèctrics, conèixer diferents models de cotxes elèctrics o participar en activitats com un taller familiar de robòtica o el laboratori d’experimentació per a nens i nenes Lab.0 de la UManresa-FUB. En aquest espai s’hi instal•laran expositors relacionats amb el món 4.0 i la innovació tecnològica com la UPC de Manresa, el CTM-Eurecat o el CETIM, que hi portarà el seu nou simulador de conducció que permet experimentar situacions de risc al volant i practicar les millors estratègies per fer-hi front.\nGastrosalut. L’ExpoBages-Ascensió 2019 estrena una nova fira d’alimentació saludable, el Gastrosalut, que s’instal·larà al pati del Kursaal el dissabte i el diumenge i comptarà amb una quinzena d’expositors que hi mostraran productes innovadors i saludables. Per mitjà d’un sistema de tiquets, els visitants podran degustar petites tapes, conèixer nous productes i comprar-los. El Gastosalut, que és possible gràcies a la implicació del Grup Llobet, neix amb la voluntat de ser un aparador de nous productes i de divulgar maneres de cuidar la salut menjant.\nAutomoció. El sector de l’automoció serà present a l’ExpoBages-Ascensió a través de 17 concessionaris del territori que hi portaran models de les principals marques del sector. En aquesta edició, la fira ampliarà l’espai dedicat als cotxes cap a la prolongació del carrer Guimerà, de manera que l’oferta del sector de l’automoció es repartirà per la prolongació Guimerà, el carrer Guimerà i la muralla del Carme, mentre que els vehicles de proves seran a la plaça Porxada. Com ja és tradicional, el Grup d’Automoció de Manresa sortejarà 3.000 euros entre totes les persones que es comprin un cotxe durant l’ExpoBages-Ascensió.\nCentre Històric. La Plana de l’Om i la plaça Major seran els dos espais on es concentraran les activitats de l’ExpoBages-Ascensió al Centre Històric. A la Plana de l’Om s’hi faran diferents activitats organitzades per la Federació d’Associacions de Veïns de Manresa, que aniran des de tallers de zumba fins a tai-xi, country o hip hop. També hi haurà concerts de jazz organitzats pel Comissionat del Centre Històric. A la plaça Major, a banda del mercat agrari del dissabte al matí, dissabte a la tarda s’hi farà la festa dels vins catalans que organitza el Petit Celler i diumenge s’hi instal•larà una gran pista de tennis en la que la Federació Catalana de Tennis i el Club de Tennis Manresa convidaran a jugar-hi a tots els nens i nenes que ho vulguin. També hi haurà visites guiades per comerços emblemàtics de la ciutat i un itinerari per aparadors de locals buits dle centre històric convertits en espais artístics.\nConcurs a Instagram. Amb l’objectiu d’incentivar la presència d’imatges de la fira a la xarxa social Instagram, s’ha convocat un concurs amb un regal molt atractiu, un gran pack de productes dels expositors de l’ExpoBages que inclou una samarreta oficial signada del Baxi Manresa, un val de 30 € per a la botiga Z Manresa, un formatge Sarró de Cabra de Formatges Montbrú, una ampolla de cava Vintage de Cellers Maset, un kit d’iniciació a l’electrònica amb Arduino cedit per Codelearn, un val de descompte de 30 € per a un curs intensiu d’idiomes a l’Escola d’Idiomes Madison, una subscripció digital de mig any al diari Regió7, un lot de patés i melmelades de 5 pebrots, dos coixins de gamma alta de Gigante del Colchón, un lot de minerals de Minerals Energètics, una assessoria en protecció de dades per a una comunitat de veïns amb Immofeliu, un àpat per a 2 persones en un dels restaurants del menú del peix de roca de Begur, un lot de vins de Calonge, una setmana de Summer Camp a Gresol International-American School i una garrafa d’oli i una setrillera d’Arbequi de Vila-Sana. Per participar al concurs només cal publicar una foto de l’ExpoBages amb l’etiqueta #concursexpobages19 en un perfil públic d’Instagram entre els dies 17 i 20 de maig. Entre totes les persones participants, es farà el sorteig del regal.\nNova web. La fira ExpoBages estrena web on es recull tot el programa d’activitats, el llistat d’expositors, les últimes notícies i recomanacions i els detalls del concurs a Instagram. L’adreça de la nova web és www.firamanresa.cat/expobages.


Detalls Apartament Fira Callao I\nApartaments a Barcelona › Allotjament Barcelona › Sants › Fira Callao I\nLloguer mensual amb 150 m2 de terrassa privada i internet gratis a prop de la Fira Montjuich\nÀtic lluminós amb un enorme 150 m2 de terrassa privada. Hi ha un acollidor dormitori doble i un sofà llit doble al saló per un total de fins a 4 persones. La cuina està totalment equipada amb forn, nevera-congelador, microones, cafetera i més. L'estada inclou en el preu; aire condicionat, llençols tovalloles netes i accés WiFi gratuït. L'edifici no disposa d'ascensor.\nAquest apartament està situat a prop de plaça d'España en una zona tranquil·la de la ciutat. Es té poca distància des de Montjuïc i un nombre d'atraccions com el MNAC (l'Art Museu Nacional de Catalunya), la font màgica, Joan Miró Foundation i del Centre comercial Las Arenas. Només un tir de pedra de distància es troba l'estació de Metro d'Hostafrancs.\nArribades des de 13:00 h. Sortides prematures sota petició (si la reserva anterior ho permet). Les arribades després de 21:30 h tenen un recàrrec addicional de 25 €. Les arribades més tard de les 23:30 h tenen un recàrrec addicional de 30 €. Les claus seran entregades a la propietat\n2 valoracions a Apartament Fira Callao I\nProp de metro i autobusos\nFira Callao I can be reserved only if the booking start date is between 01 juny 2022 - 13 juny 2022


ERC s'incorpora a la coalició sobiranista de les Illes- VilaWeb\nERC s’incorpora a la coalició sobiranista de les Illes al congrés espanyol\nEl president de la formació a Mallorca, Mateu 'Xurí', ocuparà el número quatre de la llista\nEsquerra-Illes va decidir ahir vespre afegir-se a la coalició sobiranista, ‘Veus Progressistes’, que aplega Més per Mallorca, Més per Menorca i Ara Eivissa que es presentarà al congrés espanyol en les eleccions del 28 d’abril, com ja va avançar VilaWeb. La candidatura que es presentarà de manera pública demà, és encapçala pel batlle d’Alaró i coordinador de Més per Mallorca, Guillem Balboa. Patrícia Font, de Més per Menorca, serà la número dos, mentre que la tercera posició de la llista l’ocuparà un membre d’Ara Eivissa. El president d’ERC a Mallorca, Mateu Matas Ordinas ‘Xurí‘, serà el número quatre.\nFront comú a Mallorca també al Senat espanyol. Més, ERC, Podem i Esquerra Unida es presentaran junts en una candiatura encapçalada per Pep Malagrava (Podem) i Rosa Cursach (Més).


La pandèmia, a ulls dels patumaires: Berga es prepara per un Corpus sense el batec del tabal | NacióBerguedà\nEls diferents àmbits de la Patum, que ara estarien ultimant detalls, han quedat capgirats o en l’aire a causa de la pandèmia\nper Axel Lapuerta , Berga, 20 de maig de 2020 a les 21:00 |\nLa sortida del Tabal (arxiu). | Pilar Màrquez Ambròs\nLa Covid-19 ha sacsejat el món, la comarca, la ciutat de Berga i, en conseqüència, la Patum. A hores d’ara la ciutat s’estaria preparant per viure la festa més important de la comarca, però aquest any la situació que s’està vivint és completament diferent. De fet, el Cap d'any Patumaire donaria el tret de sortida, aquest dimecres, al calendari del Corpus berguedà. D’aquesta manera, ni la música que fa saltar els patumaires ni l’explosió dels fuets ressonaran en cap racó de la ciutat.\nAquesta realitat és un reflex de la gravetat del moment actual a causa de la pandèmia del coronavirus. La suspensió de la Patum, almenys durant el Corpus, serà una data històrica per anotar, tal com va ser-ho durant Guerra Civil, última vegada que no es va poder celebrar la festa.\nNacióBerguedà ha elaborat un reportatge per conèixer com s’han vist afectats alguns dels àmbits de la Patum, així com diferents actes que envolten aquesta festa. Tot un seguit de persones vinculades amb la festa, que ara estarien treballant per tenir-ho tot a punt, expliquen com s’estan vivint aquests moments.\nTraslladar la Patum per després de l’estiu, una opció incerta a hores d’ara\nL’Ajuntament de Berga va comunicar a finals de març la suspensió de la Patum per Corpus i va assegurar que estudiaria la possibilitat de celebrar la festa al setembre. En aquesta línia, la regidora Roser Valverde reconeix que, des del consistori, són “molt conscients” de la dificultat que comporta que es puguin fer actes massius després de l’estiu. L’Ajuntament de Berga segueix remarcant, tal com ha fet des de l’inici, que seguirà amb rigor les indicacions i recomanacions dels Departaments de Salut i Cultura de la Generalitat en relació amb l'evolució de la crisi sanitària.\nAquest diumenge, 24 de maig, l’Ajuntament de Berga celebrarà telemàticament el Ple de l'Ascensió, que d’entrada està previst que compti amb la participació dels 17 regidors, per tal de deixar constància i acreditar històricament la suspensió de la Patum de Corpus d’enguany.\nLa regidora Valverdre creu que a finals de maig sabran, conjuntament amb el Patronat de la Patum, si hi haurà possibilitat o no de traslladar la celebració al setembre. Tot i això, la ciutat valora la possibilitat de preparar actes simbòlics, probablement virtuals, durant la setmana de Corpus.\nNens i nenes tocant el Tabal (arxiu). Foto: Pilar Màrquez Ambròs\nEls caps de colla, reflex del sentiment patumaire\nJennifer Prat, cap de colla dels Àngels, va saltar per primer cop d’àngel a la Patum quan tenia només 7 anys. “He crescut amb aquesta comparsa, és com la meva família, part de la meva vida”, reconeix la jove berguedana. Prat va agafar el relleu del seu pare com a responsable de la comparsa dels Àngels l’any 2014. Aquest fet, a més de convertir-se la tercera generació vinculada amb els Àngels, va suposar un nou capítol dins la història de la festa: la primera dona al capdavant d’una comparsa de la Patum.\n“La dona té més presència a la Patum de la que tenia antigament. Sempre pot anar millor, però considero també que més endavant, a poc a poc, hi haurà més dones”, assegura Prat. Respecte a la situació actual, la jove diu que a mesura que s’anaven prorrogant les setmanes, anava veient “més difícil” que es pogués celebrar la Patum.\nSalt de Maces (arxiu). Foto: Josep M. Montaner\nUn altre patumaire que també va començar a participar en la festa de ben jove és Òscar Guijarro, cap de colla dels Nans Vells. L’any 1993 va saltar per primer cop a la Patum Infantil i, al cap de dos anys, l’any 1995, va tenir l’oportunitat de fer el seu primer salt de Nans Vells de la Patum, comparsa que assegura que des de xic és la seva preferida.\n“El que més m’agrada dels Nans Vells és el ball. De fet, però, la Patum en general m’agrada tota en si, m’agraden totes les comparses. És una festa sentimental i única”, afirma Guijarro. “De Patums n’hi haurà moltes, però sap greu per a les persones, comerços, bars i entitats que estan patint la situació actual, perquè la festa aporta un volum econòmic a la ciutat”, opina el berguedà.\nEls Nans Vells durant la Patum de Lluïment. Foto: Adrià Costa\nJaume Casdesús, cap de colla dels Turcs i Cavallets de la Patum, així com de la Patum Infantil, considera que “mai ningú s’hagués imaginat viure aquesta situació”. Casadesús explica que és patumaire des de fa 50 anys, ja que va començar de ben jove a la Patum Infantil.\n“Sembla que tothom s’hagi oblidat, tant partits polítics, entitats, Patronat... de la Patum Infantil. Des de la meva manera de veure, la Patum Infantil és la llavor, i sense la Patum Infantil no hi hauria la Patum «gran». No és el mateix explicar a aquesta quitxalla que no podran fer la seva Patum, que explicar-li a la gent gran, perquè és complicat per la mainada. S’hauria de reconèixer”, subratlla Casadesús.\nTurcs i Cavallets durant la Patum de Lluïment (arxiu). Foto: Adrià Costa\nL’última vegada que es va suspendre la Patum va ser per la Guerra Civil\nHan passat vuitanta-dos anys des que no es vivia cap suspensió total de la Patum, amb motiu de la Guerra Civil, encara que aquest moment no ha estat un cas a part al llarg de la història de la festa. Així ho explica l’historiador berguedà Albert Rumbo.\n“Són pocs els fets i els elements capaços d’evitar que els berguedans celebrem La Patum o en suspenguem alguna part. Amb tot, però, al llarg de la centenària història de la nostra festa trobem diverses anul·lacions d’actes patumaires i alguns Corpus en que Berga no ha celebrat la seva Patum”, apunta Rumbo.\nD’acord amb l’historiador berguedà, entre els actes puntuals cancel·lats o aplaçats, majoritàriament per la pluja, es troba la sortida del Tabal de 1927, la passada del dimecres al migdia de 1933, la Patum de lluïment del diumenge dels anys 1827 i 1928 i diversos salts de la passada de dimecres al vespre de 1964. “El darrer any en que malauradament es va suspendre algun acte de la festa fou el 2005, quan arrel de l’assassinat del Pep Isanta es van anul·lar els actes patumaires del dissabte i alterar de forma significativa els del diumenge”, expressa Rumbo.\nTal com detalla Rumbo, pel que fa a suspensions totals de La Patum, les fams, les sequeres, el mal estat de les arques municipals i les guerres, sobretot, han estat tradicionalment els enemics “més ferotges” de la festa. Així, doncs, Rumbo apunta que sembla que no hi va haver Patum l’any 1655, degut a l’ocupació francesa de Berga durant la Guerra dels Segadors; ni entre el 1714 i el 1720, en la immediata postguerra de la Guerra de Successió. “Sabem de segur que no se’n va fer els anys 1794 i 1795, durant la Guerra Gran; de 1808 a 1813, per culpa de la Guerra del Francès; el 1822 i el 1823, a causa de les lluites entre liberals i absolutistes durant el trienni liberal; el 1829; entre 1834 i 1837, en el marc de la Guerra dels Set Anys; i el 1873, durant la Tercera Guerra Carlina. Els darrers Corpus sense Patum foren els de 1937 i 1938, en plena Guerra Civil Espanyola”, assenyala el berguedà.\nImatge de la Patum a mitjan segle XX. Foto: Josep Deseuras (arxiu ND)\nL’historiador comenta que la Patum de 1735 es mereix una menció a part. “A causa de les epidèmies que assolaren l’aleshores vila de Berga, la festa es va suspendre quan ja estava tot a punt”, afegeix el berguedà. Rumbo precisa que a la factura dels fuets d’aquell any es pot llegir que es van pagar un total de 12 lliures per la seva confecció, “los quals quedan en la Casa de la Vila per haverse determinat després de fets los cuets, no es fes la bulla del Corpus per la epidèmia de las enfermedats que patian los habitants de esta Vila”.\nEl berguedà reconeix que no se sap quines foren aquestes malalties, però “la cosa va anar per llarg”. En aquest punt, Rumbo explica que el dia 15 de juliol l’Ajuntament va fer anar a buscar el doctor Pla a Solsona per la “constel·lació de malatias que pateix esta vila”, i va pagar 16 lliures i 16 sous al doctor Francesc Bonells per l’atenció de malalts, ja que el doctor Cristòfol sastre també havia caigut malalt. Dies més tard, el 26 de juliol, l’historiador asegura que va ser baixada en processó la imatge de la Mare de Déu de Queralt i col·locada a l’altar major de la parròquia per demanar-li remei per les “enfermedades contagiosas que afligían a la población”.\nLes tasques de restauració de la comparseria, aturades per la Covid-19\nDe la plaça de Sant Pere a la Casa de la Patum. En aquest espai és on Gemma Rodríguez porta a terme les tasques de restauració i conservació de la comparseria de la Patum des de fa 10 anys. “El que més m’agrada d’aquesta feina és el sentiment que genera perquè, a banda del valor històric de les obres, hi ha un valor sentimental molt important. Les figures de la Patum transmeten sensacions i emocions”, expressa Rodríguez.\nUns mesos abans de la celebració de la festa, Rodríguez revisa totes les figures de la Patum, en comprova l’estat i elabora un projecte amb un pressupost. Posteriorment, un cop rep el vistiplau de l’Ajuntament i Patronat, és contractada i comença a realitzar la restauració. “Aquest any ens hem trobat davant un escenari inesperat, ja que la pandèmia ens ha vingut just quan se’m va aprovar la proposta de restauració i estàvem fent els tràmits de la contractació”, assegura la restauradora.\nUn cap dels Nans Vells al taller de restauració (arxiu). Foto: Aj. de Berga\nRodríguez reconeix que les intervencions d’urgència són “imprescindibles” durant la setmana de Corpus. “Estic de guàrdia, de manera que si alguna figura pateix algun mal o algun dany, pugui estar restaurada de cara a l’acte següent”, assegura la restauradora.\n“La feina de restauració i conservació queda una mica invisibilitzada, tot i que cada cop la gent és més conscient d’aquesta professió. Estem al darrere d’una festa o un patrimoni perquè pugui lluir el màxim possible i es pugui conservar”, assegura Rodríguez. La restauradora afegeix també que la feina de restauració de les comparses de la Patum és fruit d’un “gran equip”. En aquest sentit, Rodríguez exposa que compta amb la col·laboració d’artesans, modistes, entre altres.\nLa feina, però, no s’acaba aquí, ja que la setmana després de la Patum, la responsable la dedica a fer una revisió exhaustiva de com estan les comparses i a realitzar un inventari dels desperfectes. “Són figures que hem de conservar i transmetre a les noves generacions”, assegura Rodríguez.\nCasa de la Patum (arxiu). Foto: Aida Morales\nSense deixar de banda aquest àmbit de la festa, Angelina Villella ha estat al capdavant de la restauració de la comparseria de la Patum durant quinze anys, entre 1987 i 2003, una etapa que la polifacètica berguedana defineix com a “molt emocionant”. “Restaurar les figures és una cosa que, encara ara, porto dins el cor, i que la porto molt arrelada”, expressa convençuda.\nVilella lamenta l’estat en què es trobava la comparseria en aquell moment, a finals dels anys vuitanta. “Les figures estaven amuntegades i aixafades en un quartet sota les voltes de l’ajuntament, on ara es guarden les maces quan es fa la Patum”, expressa. L’autodidacta recorda que els cavallets, sobretot dos, estaven “podrits” per una gotera que els queia al damunt. Per arreglar-los, Vilella va aprendre una tècnica que consistia en estripar llençols de cotó, fer un bany maria en un fogó, afegir-hi cola de conill i aiguaplast, i després posar les benes allà dins per anar fent capes.\nEl mateix passava amb les guites, principalment la grossa, que “estava per llançar”, segons assegura la responsable de la restauració de la imatgeria durant aquell període. La berguedana va tenir la guita grossa a casa durant un any per restaurar-la. “El crani es desfeia en serradures, tenia la cara aixafada, estava fatal”, assegura Vilella. En aquest context, va treballar també per recuperar el volum de la figura que, tal com valora, “va costar-li molta feina”. D’altra banda, la guita xica tampoc es va escapar de passar per les mans de la restauració.\nImatge en què s'observa l'estat que presentava una de les guites abans de restaurar-les (arxiu). Foto: Pilar Màrquez Ambròs\nAltres comparses, com ara els nans, Vilella els anava repassant i arreglant aquells aspectes que considerava que eren necessaris. La restauradora recorda que va posar-li una beta de color negre al voltant del barret blau del nan (comparsa dels Nans Nous). “Abans, quan no portava la cinta, passava que la resta de nans es quedaven blaus quan ballaven i es tocaven”, afegeix com a anècdota.\nLa berguedana afegeix que ella no venia del món de la restauració i, per aquest motiu, es va haver d’assessorar amb restauradors i altres persones que van donar-li consells. “Vaig aprendre molt perquè, a més, cada comparsa s’ha de restaurar d’una manera diferent. N’estic molt satisfeta perquè sé que vaig fer una bona feina”, considera Vilella.\nLa família Camps, tres generacions de sentiment patumaire\nPere Camps va ser la primera generació d’artesans i fuster de la família. Poc temps després de la creació de la Patum Infantil, el fuster berguedà va començar a col·laborar-hi. Al mateix temps, Camps era el responsable de la restauració i el manteniment de les comparses de la Patum, a més de ser-ne geganter entre els anys quaranta i cinquanta.\nArran de la seva mort, el seu fill, Jordi Camps i Rovira, va seguir els passos del seu pare. Camps ha estat guitaire, vestidor de Plens, a més de fer-se càrrec de la reparació i manteniment de les comparses de la Patum, així com de la Patum Infantil. “La Patum m’agrada molt, a casa l’hem vist sempre”, assegura el berguedà. Camps afegeix que ha anat veient al llarg dels anys com la festa anava “canviant”.\nJordi Camps i Rovira (arxiu). Foto: Artesania Camps\nCamps creu que aquest any no serà possible celebrar la festa tampoc a últims d’aquest any. “A poc a poc s’anava veient que la cosa pintava malament, i crec que s’anirà allargant”, expressa el patumaire. En aquesta línia, el berguedà comenta que “feia molts anys que la Patum no havia quedat parada”.\nActualment, el seu fill, Jordi Camps i Bessa, es tracta de la tercera generació de l’Artesania Camps. Ell és el responsable de seguir amb les tasques realitzades pel seu pare i el seu avi. A més, Camps i Bessa és l’encarregat en l’actualitat de la restauració i manteniment de la comparseria de la Patum Infantil.\nLa Patum de la Pietat, la primera del calendari en veure’s afectada\nLa Patum de la Pietat és un preludi del Corpus al Berguedà. El veïnat d’aquest barri estava preparant la seva Patum des de feia temps, però la Covid-19 “va arribar de ple”. Així ho explica el president de l'Associació de Veïns del carrer de la Pietat, Aureli Rodríguez, que assegura que els fuets, per exemple, ja estaven elaborats i tocarà guardar-los.\n“De cara a aquest any estàvem restaurant els Nans Nous i teníem alguna cosa més pensada, però ens ha tocat quedar-nos quiets”, afirma Rodríguez. En la mateixa línia, el berguedà expressa que, a més, el barri volia dedicar un record especial al veí Àngel Manubens, un dels iniciadors de la Patum de la Pietat.\nL'Àliga de la Patum de la Pietat (arxiu). Foto: Pilar Màrquez Ambròs\nEls organitzadors expliquen que durant tot l’any van preparant de mica en mica la Patum de la Pietat, tot i que “treballen a pinyó” dos mesos abans de la festa per tenir-ho tot a punt per a quan arribi el dia. “Els assaigs els comencem una mica abans d’un mes de la data”, afirma el veí.\nRodríguez confirma que cada any es troben amb més infants que volen participar en aquesta festa. “Abans ens trobàvem que un nen o una nena saltava en tres comparses diferents, i ara no és el cas”, afegeix el berguedà. Enguany, però, la plaça d’aquest barri presentarà un aspecte molt diferent.\nUna nena es tapa les orelles durant el salt de Maces (arxiu). Foto: Pilar Màrquez Ambròs\nLa Patum Infantil té una proposta entre mans per als més petits\nLa Patum Infantil, la més esperada per als infants, també s’ha vist afectada per la Covid-19. La data programada per la celebració era el divendres 12 de juny. Tanmateix, des de l’organització asseguren que estan treballant amb una proposta que ben aviat donaran a conèixer.\n“És dur i difícil per als nens i nenes. És per això que estem preparant, tot adaptant-nos als moments que estem, una proposta que arribi a tots els infants perquè puguin tenir un petit tast de Patum, sense ser la Patum com la coneixem”, assegura el president de la Patum Infantil, Sergi Montaner.\nPatum Infantil Foto: Pilar Màrquez Ambròs\nEl Memorial Ricard Cuadra, ajornat per l’any vinent\nUna cita que tampoc pot faltar mai pels volts de Corpus és el Concert de Patum ‘Memorial Ricard Cuadra’, que el pròxim 6 de juny havia de celebrar la seva 23a edició, a la plaça de Sant Pere, i que comptava amb el Quartet Mèlt com a grup convidat. A més, enguany, el concert havia de fer parada a Barcelona i a Manresa.\n“La intenció és guardar aquest concert per l’any que ve. Les partitures ja estaven pràcticament escrites i també havíem contractat els Mèlt”, assegura Pep Moneo, responsable del Memorial Ricard Cuadra. Moneo detalla que s’haurà de renegociar i pactar amb tots els grups, així com buscar noves dates de cara a l’any 2021. En aquest sentit, l’organització considera que “s’haurà de començar de zero”.\nMemorial Ricard Cuadra (arxiu). Foto: Pilar Màrquez Ambròs\nEl Concert de Patum tenia previst mantenir l’estructura en dues parts. El repertori del concert incloïa des de balls de gegants, basats en cançons populars i que, per tant, ja tenien lletra (amb arranjaments de Robert Agustina), a peces amb lletres inèdites d'en Pep i en Màrius Moneo com els temes republicans de Queralt i Patum (música de Roger Belmonte) o bé el rap dels Plens (arranjament de Sergi Cuenca), l'himne de Berga i l'havanera dels gegants (d’en Sergi Cuenca), peces recuperades i revisades per a l'ocasió com els arranjaments per coral d’en Ferran Badal i peces sense lletra sobre els sons de Tabal (de Dani Palou) o bé la fuga del Ball de l’Àliga (de Robert Agustina). A la segona part del concert, com és habitual, havia de comptar amb un salt de Patum complet a càrrec de la Banda del Memorial Ricard Cuadra.\nAquest esdeveniment, tal com expliquen des de l’organització, es prepara a un any vista. Al llarg dels anys, han escrit o han interpretat obres per a aquest concert noms com Albert Guinovart, Manel Camp, Llibert Fortuny, La Dharma, Àlex Martínez, Lloll Bertran, Andrea Motis i un llarg etcètera.\nVeïns de la ciutat, testimonis del seu primer corpus sense Patum\nRoser Farràs, veïna del barri vell de Berga, expressa que, per ella, la Patum significa “un sentiment”. La berguedana explica que no s’esperava gens que es suspengués la festa i, encara menys, per una situació com la que s’està vivint. En el cas que la Patum es pogués fer de cara a la tardor, la veïna considera que, probablement, seria millor no celebrar-la, sobretot per respecte a les famílies i a les víctimes de la Covid-19. A més, la berguedana creu que “no tindria gaire sentit” fer la Patum quan no és Corpus. “Per altra banda, però, penso en tot el que aporta la festa a la ciutat, que és molt”, afegeix Farràs.\nUn altre veí de la ciutat, Jordi Travé, que a més està vinculat al sector de la restauració, opina que cal esperar-se a veure si la celebració es pot portar a terme al setembre. “Estem en un moment complicat. Si no es pot fer la Patum, però, no es pot fer, la salut de les persones és sempre el principal”. Tanmateix, el berguedà pensa en l’afectació que tindria la suspensió de la festa, no només per als berguedans, sinó també pel sector del comerç, restauració, hostaleria, entre altres. “La promoció econòmica més bona pel Berguedà, i sobretot per Berga, és la Patum”, assegura Travé.\nAixí doncs, Berga està pendent de veure com evoluciona la situació. Sigui com sigui, aquest Corpus formarà part d’un nou episodi dins la història de la ciutat i, per tant, també de la Patum.\nPassada de dimecres de Patum (arxiu). Foto: Pilar Màrquez Ambròs\nSalt de Plens de diumenge (arxiu). Foto: Aida Morales\nPatum de Berga, Imperdibles, Municipis, Berga, Patum, Societat, Coronavirus, Covid-19, Reportatge


El Govern autoritza l'Agència de Residus de Catalunya a concedir subvencions a ens públics per més de 43 milions d'euros\nquery_builder 20 desembre 2018 14:58\n· Es finançaran obres al Garraf, al Gironès, al Bages, al Vallès Occidental i a la Noguera\n24,6 milions per millorar la planta de valorització energètica de Campdorà, al Gironès\nL’ARC aportarà fins a 24,6 milions en quatre anualitats a l’Ajuntament de Girona per a la millora de l’eficiència de la planta de valorització energètica de residus de Campdorà (Gironès). La inversió s’afegeix a la subvenció directa que l’ARC va atorgar el 2010 per finançar les actuacions prioritàries del projecte. Aquest cop, el finançament es durà a terme mitjançant el fons de Gestió del Cànon i de transferències de la Generalitat.\n10,5 milions per construir una planta de fracció resta al Bages\nL’ARC destinarà fins a 10,5 milions fins al 2023 al Consorci del Bages per a la construcció d’una planta de tractament de la fracció resta de residus municipals, que farà l’activitat de transferència durant la primera fase d’execució del projecte, i que s’integrarà en el conjunt d’infraestructures del Parc Ambiental de Bufalvent (Bages), i a l’adquisició d’una pala carregadora per a la seva operació. La infraestructura permetrà el màxim aprofitament i tractament correcte dels residus, previ a la disposició final del rebuig en el dipòsit controlat.\nLa planta es finançarà mitjançant el Fons de Gestió del Cànon i de transferències de la Generalitat. Mentre no es construeixi la nova planta del Bages, la fracció resta generada en aquesta comarca es traslladarà al Centre de Tractament de Residus (CTR) Vallès, per fer el tractament previ que exigeix la normativa europea.\n4,6 milions per optimitzar el rendiment i la capacitat de la planta de compostatge de Can Barba, a Terrassa\nL’Agència subvencionarà la primera fase de la remodelació de la planta de compostatge i biometanització de Can Barba, a Terrassa (Vallès Occidental), gestionada pel Consorci per a la Gestió de Residus del Vallès Occidental. L’Agència destinarà 4,6 milions d’euros a optimitzar el rendiment i la capacitat de la instal·lació, que ha quedat obsoleta després d’uns vint anys de funcionament.\nLes obres han de servir per millorar el rendiment de la planta, reduint la quantitat de rebuig que genera i augmentant la capacitat i eficiència de tractament de la matèria orgànica, tant en el procés de biometanització com en els de compostatge i maduració. Actualment el procés de pretractament genera un rebuig aproximat del 40% dels residus orgànics que entren a planta i es destina a l’abocador. Com que aquest percentatge està per sobre del que es produeix en plantes de característiques similars, s’ha de remodelar la instal·lació per aconseguir els objectius de maduració i producció d’un compost de qualitat.\nLes principals actuacions que s’hi duran a terme són la substitució dels equips obsolets; la renovació de la línia de pretractament; la posada a punt de diversos elements de l’obra civil; l’actualització del sistema de control; la millora de l’aprofitament de calor de motors de biogàs pel procés de tractament biològic; i l’execució de sitges amb ventilació forçada per optimitzar el procés de maduració.\n3 milions per finançar la clausura de l’antic abocador del Garraf\nLes dues últimes àrees que queden per condicionar es desenvoluparan en sis fases diferents, la primera de les quals és la que subvencionarà l’ARC i que consisteix a segellar els residus per evitar qualsevol risc per al medi ambient i evitar que les aigües pluvials s'infiltrin a les zones ja segellades. El finançament provindrà del retorn del fons dels cànons sobre la disposició del rebuig dels residus municipals.\n400.000 euros es destinaran a construir tres dics al dipòsit controlat de residus municipals de la Noguera, a Balaguer\nL’ARC concedirà una subvenció directa al Consell Comarcal de la Noguera per millorar el dipòsit de residus municipals de Balaguer. En concret, s’hi construiran tres dics i es millorarà el vas i la torxa de biogàs.


Ortodoncia Puigrefagut | Odontopediatria - Ortodoncia Puigrefagut\nSistema Lingual Incognito\nPrevenció i Educació\nNOSALTRES\t– La clínica – L’equip TRACTAMENTS\t– Ortodòncia\t— Invisalign — Sistema Damon — Sistema Lingual Incognito – Prevenció i Educació – Odontopediatria – Disfunció Temporomandibular – Odontologia Conservadora – Pròtesi – Implantologia – Estètica FAQ’S BLOG CONTACTE\t– Concertar visita – Formulari de contacte\nAquesta branca de la Odontologia tracte les malalties dentals, els traumatismes i les anomalies ortopèdiques dels maxil·lars en edat pediàtrica.\nÉs bo poder començar l’exploració dental als 4 anys d’edat per ensenyar i educar als nens en l’hàbit de la higiene i de l’alimentació per tal de diagnosticar possibles alteracions funcionals tals com la respiració oral, la deglució atípica, la interposició lingual o d’altres hàbits causants de posteriors deformitats òssies i dentals.\nFa referència a la col·locació d’aparells funcionals en casos de discrepàncies ossi-dentals, per prevenir maloclusions més importants.\nEn aquesta fase corregim les anomalies esquelètiques gràcies a la capacitat plàstica dels ossos maxil·lars en aquesta edat.\nTambé tractem les deformitats de les arcades dentaries que alteren el funcionament masticatori.\nOrtodòncia en Dentició Mixta\nCorregim els problemes de malposició dental que puguin afectar al maxil·lar, a la mandíbula o a la combinació de les dues.\nApliquem tractaments ortopèdics en els casos on siguin necessaris.\nLes dents temporals ocupen i mantenen l’espai de les dents definitives i, per tal d’evitar patologies mes importants com les infeccions del nervi de la dent causants d’abscessos i processos febrils, resulta de gran importància l’obturació d’aquest tipus de dents.\nQuan el procés infecciós, que és la caries, arriba al nervi, s’ha de fer un tractament polpar (la polpa és el nervi de la dent) per tal d’eliminar el dolor, la inflamació i la infecció.\nCorrecció d’Hàbits i Disfuncions\nPren importància en aquest àmbit el paper del logopeda per ensenyar al nen exercicis i tècniques en els casos de respiració i deglució atípica i de interposició lingual per tal d’evitar futures maloclusions.\nSón molt freqüents els traumatismes dentals en els nens, especialment en casos de maloclusió per prognatisme maxil·lar, és a dir, on les dents superiors estan protruïdes.\nVol concertar una cita?\nSi us plau, pots posar-te en contacte amb nosaltres i t'ajudarem amb tots els teus dubtes.\nDilluns y Dijous: 09h - 13h / 15h - 20h Dimarts, Dimecres i Divendres: 09h - 17h\nAvís legal · Privacitat i protecció de dades · Política de cookies


Vocals per a les Juntes i Consells de Districte i representants als Consells sectorials – Castelló en Moviment\nVocals per a les Juntes i Consells de Districte i representants als Consells sectorials\nCastelló en Moviment té representació en les diferents estructures de participació ciutadana existents. El nostre compromís és un canvi de rumb en les polítiques de participació ciutadana, per aconseguir aquest gir primer hem de conèixer la realitat amb la que ens enfrontem. En la propera assemblea hem de tancar qui ens representara en aquests espais pel que cal que us hi anoteu (hi ha un formulari abaix d’aquesta notícia).\nCada Junta de districte està formada per un president i vocals que es repartix de la manera següent: dos regidors, dos veïns en representació dels partits polítics amb representació municipal, fins a cinc representants de les associacions de veïns del districte, fins a un representant de les associacions de Mares i Pares d’alumnes dels centres escolars del districte i dos veïns designats per l’alcaldia.\nCastelló en Moviment tenim aquesta representació:\n– Regidores a: Districte Nord i Sud.\n– Veïnes: Grau i Oest.\nEls Consells de Districte són òrgans permanents de participació ciutadana que estenen les seues funcions a un districte per a tractar els assumptes de qualsevol sector que afecte a aquest territori i que analitza i coordina les seues actuacions. Aquest òrgan de Participació Ciutadana es nodreix o sustenta de les Associacions situades en el seu àmbit territorial, que són les estructures bàsiques i organitzades des d’on la ciutadania pot expressar els seus interessos i intervenir en la gestió municipa. Es reuneixen cada 2 o 3 mesos amb convocatòria prèvia amb ordre del dia. + info\nTenim representació veïnal als 6 districtes (Grau, Nord, Sud, Centre, Est i Oest)\nREPRESENTANTS ALS CONSELLS SECTORIALS (1 regidor/a + 1 veí/veïna)\nConsell d’Igualtat d’Oportunitats entre Dones i Homes\nFòrum Municipal de Convivència Intercultural\nAcord del Ple de 31 de juliol de 2014\nArt. 37 del Reglament de Participació Ciutadana\nForo de Mobilitat\nReglament General de Participació Ciutadana\nOrdre del dia sessions anteriors d’alguns consells\ncastello en movimentconsells de districteJuntes de Districteparticipació ciutadana\nUn procés participatiu per al nou Pla de Mobilitat Urbana Sostenible


Cicle d’espectacles dedicats a la primera infància\nSöns per als més menuts.\nNadales per als més menuts.\nEl Cicle Remenuts és un cicle d’espectacles dedicats a la primera infància (nens i nenes d’entre 0 i 5 anys).\nSón espectacles d’aforament reduït on es crea un ambient més íntim i pròxim a l’artista. La durada d’aquests espectacles és d’entre 20 a 45 minuts com a màxim, que és el temps en què l’infant pot mantenir la seva atenció.\nEls espectacles programats dins del Cicle Remenuts aquesta temporada són:\nDiumenge: 16, 17 i 18 h\nDimercres: 16.30, 17.30 i 18.30 h\nDijous: 10.30, 11.30 i 12.30 h\nCia. Silver Drops\nDiumenge: 12 i 17.30 h\n1, 2, 8 i 9 de maig\nDissabtes: 17 i 18 h\nDiumenge: 11, 12 i 17 h\nProgramació del SAT! Sant Andreu Teatre


(in)fusión flamenca 2018\nEl Centre Cívic Besòs porta a la ciutat la 16à edició d'aquest cicle de flamenc al Besòs, un projecte de flamenc que serveix d'eix vertebrador del centre i allò que el fa singular a la ciutat, al mateix temps que el lliga al seu territori, el barri del Besòs-Maresme. Del 9 al 30 de novembre es podrà veure ’(in)fusiona’t a foc lent’, exposició retrospectiva dels 15 + 1 edicions del cicle; destaquen també el concert gratuït de Marinah (Ojos de Brujo) al carrer Xavier Nogués el divendres 9 de novembre a les 20.30 h; el divendres 16 de novembre la sala d’exposicions del CC Besòs serà l'escenari del concert de Maruja Limón (21 h, 7-10 €), que barrejen ritmes llatins, música mediterrània i el pop, totes elles articulades entorn la base i arrel flamenques; els dissabtes 17 i 24 de novembre hi haurà classes de dansa flamenca, guitarra, palmas i improvisació (de 12 a 14 h); dissabte 20 de novembre serà el torn dels més petits amb la ‘Locura Flamenca’ de la cia. Le cirque perdu amb Ruth Salama (18 h); el divendres 23 de novembre hi veurem un recital de cante a càrrec de Miguel de la Tolea i guitarra Eduardo Cortés (21 h, 8-12 €); el 28 de novembre es projectarà el documental ‘Omega’ (19 h) dins del cicle In-Èdit on Tour en col·laboració amb Barcelona Districte Cultural i divendres 30 de novembre tindrà lloc el concert de clausura del cicle (in)fusión flamenca 2018: un homenatge a Enrique Morente a càrrec d’artistes del Taller de Músics de Barcelona (21 h, 7-10 €).


82 nenes són forçades a casar-se cada dia a l'Iran per tradició o diners\nLa llei iraniana situa als 13 anys l'edat mínima per al matrimoni, però amb un permís del tutor o un tribunal es pot fer abans\n25/11/2020 - 15.22 Actualitzat 26/11/2020 - 10.27\nMés de 12 milions de nenes d'arreu del món són obligades, cada any, a casar-se abans de fer els 18 anys, segons l'associació Girls Not Brides.\nL'Iran és un dels països on el matrimoni forçat de nenes s'ha convertit en un problema estructural per raons de tradició o econòmiques. El mateix govern iranià reconeix que cada any són forçades a casar-se 30.000 nenes menors de 14 anys, 82 casaments cada dia.\nA l'Iran se celebren cada any desenes de milers de matrimonis infantils malgrat les greus conseqüencies físiques i psicològiques de les quals són víctimes aquestes nenes.\nÉs el cas de la Sahar Bandani, que té uns 30 anys i ja és àvia. La van casar quan era una nena.\n"Em vaig casar als 8 anys i mig, i quan en tenia 10 vaig tenir la meva filla. Després he tingut problemes i he hagut de prendre tranquil·litzants."\nVa deixar la seva filla amb els seus pares, i aquests la van casar amb 13 anys sense que la Sahar pogués impedir-ho. No coneix el seu net perquè va trencar amb la família.\nRaons tradicionals i econòmiques\nLa Sahar és de Zahedan, a la província meridional de Sistan i Balutxistan, una de les més pobres i conservadores de l'Iran. En el seu cas, la causa del matrimoni infantil no van ser els diners, sinó una cultura molt tradicional i una interpretació rigorosa de la xaria, la llei islàmica.\nEl govern de l'Iran xifra en 30.000 els casaments anuals de menors de 14 anys i reconeix que els préstecs als nuvis poden fomentar-los.\nLa Mariam Rostaní ho ha pagat car. Està intentant superar la seva addicció a l'heroïna i al cristall.\n"Els meus pares es van divorciar i la meva madrastra em va casar amb 13 anys. Jo no sabia què era el matrimoni i de seguida vaig tenir una filla."\nTant la Mariam com la Sahar van ser empeses pels seus marits i metges de capçalera cap als tranquil·litzants i les drogues per aguantar maltractaments i una situació que les desbordava.\nActualment la llei marca una edat mínima per al matrimoni de 13 anys per a les noies -que abans era de 9- i de 15 per als nois, però és possible saltar-se la norma amb el permís del tutor i d'un tribunal. Aquesta excepció, escrita per aconseguir el vistiplau del Consell de Guardians, l'òrgan supervisor, obre la porta als matrimonis a qualsevol edat.\nMenors Iran Agressió sexual\nEl trauma de casar-se als 8 anys a l'Iran


Cas ‘Bestiari il·lustrat’. La llibertat d’expressió no pot ser una excepció | Sindicat de Periodistes de Catalunya\nLa fiscalia de l’Audiència Nacional no és qui per obrir diligències ni investigacions sobre la llibertat de creació. Aquest tribunal d’excepció, hereu immediat el 1977 del Tribunal d’Ordre Públic (TOP) creat pel franquisme, s’ha d’inhibir immediatament d’un cas com el presumpte “delicte contra la corona” del què s’acusa el programa Bestiari il·lustrat per un capítol en què es disparava fictíciament contra caricatures del Rei, un col·laborador del diari El Mundo i l’expresident del Palau de la Música, Fèlix Millet.\nLa denuncia feta pel col·lectiu d’extrema dreta Manos Limpias no pot ser excusa perquè es coaccioni companys que al llarg de desenes de capítols han enriquit el panorama cultural de l’audiència del Canal 33. No entrarem en l’oportunitat del guió de l’últim programa emès, acabat fa mesos. Però hi ha organismes professionals suficients, interns i externs, per fer-ne la crítica, sense que s’hagi de dirimir a través del Codi Penal. I l'oportunitat de l'emissió no és responsabilitat de la directora, a qui s'ha fet dimitir, sinó de superiors seus a qui pel que es veu la direcció no li ha reclamat comptes.\nL’Audiència ja ha demanat un informe als Mossos d’Esquadra i la Fiscalia una còpia del programa a la direcció de TV3, que ha suspès l’emissió de nous capítols almenys fins l’any que ve.\nLa Secció sindical de l'SPC a TV3 exigeix que l’Audiència Nacional s’abstingui en aquest cas, recomana a la direcció de la CCMA que no col·labori en la investigació i demana que es continuïn emetent els nous capítols del programa amb la direcció que es cregui convenient.\nI reclama un cop més al portaveu del Govern, Francesc Homs, que no s'erigeixi com a direcció de facto de TV3, i abandoni la concepció instrumental i patrimonial dels mitjans públics de la Generalitat, que no són del govern sinó de tota la societat catalana.\nSant Joan Despí, 17 d’octubre de 2012


L’emancipació és clau per al desenvolupament de totes les persones. Formar-se, viure experiències, emprendre projectes personals i professionals i viure fora de la llar familiar forma part del creixement vital del jovent. El context, però, no és favorable a cap dels eixos que conformen aquesta emancipació i dificulta la sortida de casa. Emancipar-se és cada cop més complicat, sobretot perquè els costos de l’habitatge no són accessibles per a un jovent que, en la seva majoria, no té treball o que el que té és temporal i precari (el 96,6% de les contractacions de persones d’entre 16 i 29 anys a l’Estat espanyol són temporals). Tant és així que 8 de cada 10 joves continuen vivint a la llar familiar i per comprar un habitatge haurien de dedicar més del 60% del seu sou, el doble del que es recomana.\nFins al moment les polítiques juvenils s’han enfocat a promoure l’accés al lloguer o la compra, fent servir ajudes o incentius fiscals que ara per ara ja no existeixen i que no promouen un canvi de fons en un sistema que és molt desigual i injust per a la gent jove i els col·lectius més vulnerables.\nPer tots els motius exposats, el Consell de la Joventut de Barcelona aposta per conèixer i promoure models alternatius que estiguin basats en solucions col·lectives i que facilitin l’accés de les persones joves a l’habitatge.\nHem elaborat 7 fitxes de “Solucions alternatives d’habitatge” on estan descrites aquestes noves maneres d’emancipar-se amb les facilitats i dificultats que les defineixen. També recullen experiències reals per entendre tant la filosofia com el funcionament que hi ha darrera d’aquests nous models que apareixen amb l’ambició [de] d’incidir i transformar la societat. Durant les properes setmanes les anirem publicant, no us les perdeu!\nLes 7 solucions alternatives d’habitatge\nLa titularitat compartida\nEsperem que les solucions alternatives d’habitatge que us anirem presentant durant les següents setmanes us animin a emprendre el repte de l’emancipació i us ajudin a poder-ho fer amb el coneixement necessari i les màximes garanties.\nEtiquetes: barcelona habitatge Habitatge alternatiu joves


El camí fins a Mestalla | FCBarcelona.cat\nEl camí fins a Mestalla\nEl Barça ja és a la final de la Copa del Rei, gràcies a un trajectòria gairebé excel·lent en aquesta competició, on només ha empatat dos dels vuit partits disputats i ha signat partits memorables com l’1 a 3 al Calderón.\nQuan el 28 d’octubre el Barça va començar el seu camí per la Copa del Rei contra el Benidorm, l’equip tenia clar que calia anar partit a partit per arribar a una final que es resistia des de fa 11 anys. Després de poc més de quatre mesos, d’haver superat quatre rondes , d’haver eliminat tres equips de Primera, i d’haver signat partits memorables com el que va fer Messi al Vicente Calderón , els de Josep Guardiola ja poden dir amb el cap ben alt que ja són a la final de la Copa del Rei.\nSis victòries i dos empats\nBenidorm, Atlètic de Madrid, Espanyol i Mallorca. Aquests han estat els equips que el Barça s’ha anat trobant durant la competició del KO a mesura que anava avançant rondes. El balanç de tots aquests partits és de sis victòries i només dos empats.\nL'únic rival de categoria inferior\nEl Barça va començar amb bon peu la Copa, ja que va aconseguir guanyar el Benidorm, equip de Segona B, per 0-1 a l’anada i 1-0 la tornada. Un cop superats els setzens de final, Guardiola desitjava un equip fort per a la ronda següent i el sorteig va deparar un duel entre el Barça i l’Atlètic de Madrid.\nUn mes de gener atapeït\nI el mes de gener es va convertir en el mes de la Copa, ja que els blaugranes van combinar els partits de Lliga amb els vuitens i quarts de final de la competició del KO. Els blaugranes es van emportar la victòria després de superar l’equip matalasser al Calderón per 1-3 , amb un Messi estel·lar, i sentenciar a casa amb un 2-1 . En els quarts de final la Copa es va traslladar a Barcelona amb un altre balanç positiu, en aquest cas, davant l'Espanyol: empat a l’anada ( 0-0 ) i victòria al Camp Nou ( 3-2 ).\nEl Mallorca, últim escull\nEl Mallorca ha estat l’últim escull abans de la final de Mestalla. L’anada, jugada al Camp Nou, va deixar molt ben encaminada l’eliminatòria després del 2-0 . I l’empat ( 1-1 ) a l’Ono Estadi va certificar el pas a la final de la Copa del Rei onze anys després.\nMessi i Bojan, golejadors\nAmb el gol contra el Mallorca que va suposar l’empat a un gol, Leo Messi es convertia en el màxim golejador de la competició amb cinc dianes. Per la seva banda, Bojan també s’ha consolidat com uns dels jugadors de la Copa ja que ha estat l’autor de quatre dianes i va ser l’artífex de la victòria del Barça davant l’Espanyol, amb dos gols.\nPinto, amb més minuts\nPer la seva banda, Pinto ha estat el porter titular de la Copa. I és que, juntament amb Bojan i Sergio Busquets, és el jugador que ha disputat els vuit partits de la competició. I a més el porter andalús és el jugador que més minuts suma en aquesta competició amb 751 minuts. Per darrere hi ha Sergio Busquets, amb 688, i Bojan, amb 669.\nTambé cal remarcar que Josep Guardiola ha disposat durant els vuit partits de competició de tots els jugadors de camp, excepte el lesionat Milito. A més, durant la Copa també ha utilitzat jugadors del filial. Concretament va ser en el partit d’anada contra el Benidorm en el que va convocar a Nolito i Abraham, i va fer jugar aquest últim en els cinc minuts finals. Els porters Valdés i Jorquera han estat els únics blaugranes que no han disputat cap minut a la Copa.


MASTER SISTEM I / II - Briconsola\nMASTER SISTEM I / II\nAquesta modificació ens permetrà jugar a pantalla complerta i a velocitat de refresc de 60 HZ. És un truc molt interessant ja que ens permet fer el canvi de mode “en calent” (en qualsevol moment del joc) i, d’aquesta manera, poder admirar la diferència de qualitat amb la que vam conèixer els jocs en els diferents territoris del planeta\nPer poder procedir a la modificació; primer haurem de desmuntar totalment la consola. Ens quedarem amb la placa mare a les mans. Per arribar a ella, tant sols hem de girar la consola i extreure els cargols que fixen les dues carcasses.\nUn cop tinguem la placa mare a les mans, si ens hi fixem bé, a la part superior de la placa, hi han tres punts de soldadura (els anomenarem jumpers). El primer punt està marcat com a NTSC, al segon no té nomenclatura i el tercer està marcat com a PAL. Si girem la placa, veurem els tres mateixos punts de soldadura i com dos d’ells estan units per mitjà d’una pista.\nLa única cosa que haurem de fer és tallar, mitjançant un cúter, la pista que uneix aquests dos punts de soldadura.\nEn segon lloc, buscarem una ubicació a la carcassa de la consola (preferiblement a la part posterior) i hi fixarem un micro interruptor de dues posicions i tres terminals (commutat). Un cop fixat l’interruptor, soldarem un cable a cada una de les seves potes. El punt marcat com NTSC, el connectarem a una de les potes dels extrems. El punt marcat com a PAL, el soldarem a la pota de ‘altre extrem, mentre que el punt central el connectarem a la pota del mig de l'interruptor.\nNOTA: Depenent del model i referència de la Master System pot ser que els jumpers de NTSC i PAL estiguin en alguna ubicació diferent de la placa, no obstant això, sempre i són i són visibles des de la part superior de la placa mare.\nPLACA MARE ALTERNATIVA\nAquí podeu veure un model de placa mare alternativa en la que els jumpers no mostren NTSC i PAL, sinó que està marcat amb números. Concretament és el jumper número 2. El procediment en aquest cas és el mateix que en el cas anterior: comprovar el pont per la part inferior de la placa, separar-lo i soldar un cable a cada pota del micro interruptor (el punt 1 a una pota dels extrems, el punt 2 a la pota central i el punt 3 a la pota restant).\nEl primer que farem en aquest model de consola, igual que en la seva antecessora, és desmuntar la carcassa superior (traient els cargols inferiors). No fa falta desmuntar tota la consola, ja que la modificació es realitza tota per la part superior de la placa mare.\nTal i com podeu veure a la següent fotografia, actuarem en el xip marcat com a: SEGA / 315-5246 / 9223k7 (la nomenclatura pot variar depenent del model de consola, però la posició i la forma sempre serà la mateixa. Aquest xip es caracteritza perquè té dues mides de potes).\nAquest xip es caracteritza perquè té dues mides de potes.\nNosaltres actuarem a la quarta pota llarga, començant a contar per baix a la dreta (pota 57 segons la nomenclatura original). Amb l’ajuda d’una agulla (o tisores fines), i molt de tacte, separarem la pota de la placa mare. No patiu, no és complicat, però hem d’anar amb compte per no doblar cap més pota o arrancar-la de la part del xip. Simplement posarem la punta d’una agulla sota la pota i farem un xic de palanca amb la mateixa placa per separar-la de la soldadura. També, si ho preferim, podem escalfat la pota amb la punta del soldador, mentre fem força amb l’agulla.\nUn cop separada la pota, soldarem un parell de cables en aquesta zona: un a la pota del xip i l’altre al lloc a on anava de la placa mare. Un tercer cable el soldarem a qualsevol punt de negatiu (també anomenat massa) de la placa mare (soldadures del voltant, xapa refrigeradora, carcassa metàl·lica...).\nSeguidament, procedirem a fer un forat a la part posterior de la consola per fixar-hi un micro interruptor de dues posicions i tres terminals. Un cop fixat, hi soldarem els cables:\n-El cable soldat a la pota del xip el soldarem a la pota central.\n-El cable negatiu a una de les potes dels extrems.\n-El cable soldat a la placa mare (allà a on anava la pota originalment) la soldarem a la pota restant del micro interruptor.\nAmb això ja tindrem el truc realitzat. Recordeu que podem canviar de mode (50 o 60HZ) en qualsevol moment del joc i així veure la gran diferència entre ells.\nAquesta modificació es pot fer de dues maneres: muntant un parell de connectors RCA a la part del darrera de la consola o traient un cable fora la mateixa. Òbviament, si fem un parell de forats a la part posterior de la màquina, ens carreguem l’estètica original de la mateixa, però resulta la opció més pràctica.\nSigui com sigui com procedim, la modificació afectarà a la part superior de la placa mare de la consola, pel que és aconsellable realitzar-la al mateix fer el truc de 50 - 60HZ. Penseu que questa modificació és quasi obligada, ja que la qualitat d’imatge entre RF i AV no té res a veure.\nPer tant, contant que ja tenim la placa mare a la vista, localitzarem els dos punta a on actuar. El primer és el chip gràfic, amb referència: CXA1145. A la següent fotografia veureu la seva ubicació:\nLa única cosa que hem de fer a aquest xip és soldar-li una resistència de 100 ohms a la seva pota número 20. En aquest cas no hem de tallar per res la pota, simplement soldar-li un cap de la resistència. A l’altre cap d’aquesta resistència hi soldarem un cable i el durem a la pota central del connector RCA que vulguem utilitzar pel vídeo.\nReferent a les senyals d’àudio, tal i com veureu a la següent fotografia, les agafarem de les resistències marcades com a 19 i 20 (canal dret i esquerra). L’únic que hem de fer és soldar un cable a cada resistència i portar-los a les potes centrals dels RCA d’àudio.\nNOTA: En alguns models de Master System (pocs), la resistència 19 no treu àudio. En aquests models podem simular un estèreo traient audio només de la 20. Soldariem dos cables a la resistència 20 i els duriem als punts centrals dels RCA d'àudio.\nRGB A UNA MASTER SYSTEM II?\nDoncs sí nois, resulta que podem treure RGB a la nostra Master System II i deixar-la així en les mateixes condicions que la seva antecessora. Ara bé, aquesta modificació queda una mica en entredit perquè un bon AV, en una consola com aquesta, és més que suficient.\nDe tota manera, per als que vulgueu una mica més, aquí us deixo un esquema:\nEl xip del qual agafarem senyals és el mateix mostrat a l’apartat anterior, i com podeu veure no us indico res a propòsit de l’àudio, doncs l’hem d’agafar també dels mateixos punts comentats anteriorment (resistències 19 i 20).\nCom podeu interpretar de l’esquema, hem d’intercalar la resistència i el condensador als cables d’R, G, B i Sync. Òbviament, al senyal de 5v també hi intercalarem una resistència de 100 Ohms.\nPer a la construcció del cable, la millor solució és posar un connector Din8 (femella) a la part del darrera de la consola i d’allà, mitjançant el mascle, a l’euroconnector de la TV.\nLa correlació de senyals seria aquesta:\nXip Master Euroconnector\nPota 12-------------R100----------------- pin nº16\nPota 20-------------R75------------------ pin nº20\nPota 21-------------R75-cond----------- pin nº7\nPota 22-------------R75-cond----------- pin nº11\nPota 23-------------R75-cond----------- pin nº15\nPota 24------------------------------------ pins nº4, 17 i 21\nResistència 19---------------------------- pin nº2\nResistència 20---------------------------- pin nº6\nPer a realitzar la modificació només ens cal disposar d’un LED lluminós i una resistència de 100 Ohms. Desmuntarem la carcassa superior de la consola i la girarem, de manera que col·locarem el LED al costat del plàstic de l’interruptor general, tal i com es veu a les següents fotografies.\nCom es pot apreciar, s’ha de trencar una miqueta el plàstic lateral per a què la llum es vegi des de l’exterior.\nPer a connectar-lo agafarem corrent del transistor general de la consola, així d’aquesta manera ens assegurem que el corrent arriba després de l’interruptor. D’aquesta manera el LED només lluirà quan la consola està en funcionament.\nVermell = 5 Volts\nNegre = Negatiu\nNOTA: Hem d’intercalar una resistència de 100 Ohms a qualsevol pota del LED.\nLED POWER I 50 - 60HZ JUNTS\nEn aquesta ocasió voldria presentar-vos una senzilla modificació amb la que matarem 2 ocells d’un tret: la instal·lació d’un LED de POWER, i tenir un color diferent per a cada mode de freqüència.\nHi ha moltes maneres de fer-ho, però crec que aquesta és la més fàcil. Comprarem una tira de LEDS multicolor a 5 Volts (són molt barates) i la ficarem uns 15-20 centímetres just per sobre de la xapa refrigeradora, de manera que quan la comporta dels jocs estigui oberta quedi il·luminada, com quan il·luminem el metacrilat per un dels seus costats.\nNormalment, aquestes tires de LEDS van amb un positiu comú, i la commutació de color mitjançant negatiu. Això ens anirà perfecte per a quan fem el MOD de freqüència, doncs enlloc De muntar un micro interruptor d’un sol canal (i tres potes), en muntarem un de dos canals (i sis terminals). Mentre que un dels canals el destinarem a la modificació de freqüència, tal i com es mostra més amunt, per l’altre aprofitarem per a fer la commutació de color.\nPerquè la tira de LEDS només rebi corrent quan la consola està en funcionament, haurem d’agafar els 5V del transistor general.\nTot i que la construcció és molt simple, us n’adjunto un esquema a continuació, per si us animeu.